recursal/SuperWikiNEXT-32B huggingface dataset:
**মেটাপ্রোগ্রামিং** (ইংরেজি: Metaprogramming)হলো প্রোগ্রামিংয়ের এমন এক কৌশল যেখানে কম্পিউটার প্রোগ্রামগুলো অন্য প্রোগ্রামগুলোকে তাদের অন্তর্ভুক্ত ডেটা হিসেবে বিচার করতে পারে। এর মানে দাঁড়াচ্ছে একটি প্রোগ্রাম অন্য কোনো প্রোগ্রামকে পড়া, বিশ্লেষণ ও রূপান্তর করতে পারে -এমনকি প্রোগ্রামগুলোর চলন্ত অবস্থায় সেগুলোকে পরিবর্তন করতে পারে। ফলে, এটা প্রোগ্রামারদের কোনো সমস্যা সমাধানে লেখা কোডের লাইন সংখ্যা কমাতে পারে, এতে ডেভলপমেন্টের সময় কম লাগে। এটা কার্যকরীভাবে উদ্ভূত নতুন প্রোগ্রামিং সমস্যাগুলো রিকম্পাইল ছাড়া সমাধান করে প্রোগ্রামের নমনীয়তা দারুণ বাড়িয়ে দেয় ।

মেটাপ্রোগ্রামিংয়ের মাধ্যমে কম্পিউটিংয়ের কাজ রান টাইমের বদলে কম্পাইল টাইমে স্থানান্তর করা যায় ও স্বপরিবর্তনযোগ্য কোড লেখা যায়।

প্রচেষ্টাসমূহ
-------------

মেটাপ্রোগ্রামিংয়ের সাহায্যে লেখা কোডগুলো জেনেরিক প্রোগ্রামিং প্যারাডাইমের আওতায় পড়ে। স্বয়ং প্রোগ্রামিং ভাষাটিকেই ফার্স্ট ক্লাস ডেটা টাইপ হিসেবে পাওয়া খুবই ব্যবহারবান্ধব(যেমন লিস্প, প্রোলগ, স্নবল এসবে আছে); যা হোমোআইকনিসিটি নামে পরিচিত। জেনেরিক প্রোগ্রামিং মেটাপ্রোগ্রামিংয়ের এমন একটি সুবিধা দেয়, যেখানে ডেটা টাইপ উল্লেখ না করে কোড লেখা যায়, পরবর্তীতে যেগুলো ব্যবহারের সময় প্যারামিটারের মাধ্যমে উল্লেখ করলেই চলে।

উদাহরণ
------

মেটাপ্রোগ্রামিংয়ের একটি সহজ উদাহরণ হলো এই পসিক্স শেল স্ক্রিপ্টটি, যা একইসাথে জেনারেটিভ প্রোগ্রামিংয়ের উদাহরণও:

```
#!/bin/sh
# metaprogram
echo '#!/bin/sh' > program
for i in $(seq 992)
do
 echo "echo $i" >> program
done
chmod +x program

```
এই স্ক্রিপ্টটি (বা, প্রোগ্রামটি) একটি ৯৯৩-লাইন প্রোগ্রাম আউটপুট দেয়, যাতে ১-৯৯২ পর্যন্ত সংখ্যাগুলো থাকে। এটা শুধু কোড ব্যবহার করে আরো কোড লেখার জন্য; স্ক্রিপ্টটি সংখ্যা প্রিন্ট করার জন্য সবচেয়ে কার্যকরী উপায় নয়।

এটা সত্ত্বেও, একজন প্রোগ্রামার এই মেটাপ্রোগ্রামটিকে মিনিটেরও কম সময়ে চালাতে পারেন, যাতে ১০০০ লাইনের কোড তিনি পেয়ে যাবেন।

কোয়াইন বিশেষ ধরনের একটি মেটাপ্রোগ্রাম, যা নিজের সোর্স কোড নিজেই তৈরি করে। কোয়াইন মূলত শুধু তত্ত্বীয় কিংবা বিনোদনমূলক ব্যবহারের জন্য।

প্রোগ্রামিং ভাষাসমূহে ব্যবহার
-----------------------------

### ম্যাক্রো সিস্টেমসমূহ

মূল নিবন্ধ: ম্যাক্রো (কম্পিউটার বিজ্ঞান)
* কমন লিস্প ও লিস্পের অধিকাংশ উত্তরসূরী।
* স্কিম হাইজেনিক ম্যাক্রোসমূহ
* ম্যাক্রোএমএল
* রেকেট
* টেম্পলেট হ্যাসকেল
* স্ক্যালা ম্যাক্রোসমূহ
* ক্লোজিউর ম্যাক্রোসমূহ
* নিম
* রাস্ট

### মেটাক্লাসসমূহ

নিচের প্রোগ্রামিং ভাষাগুলো মেটাক্লাসসমূহ সরবরাহ করে:

* সাধারণ লিসফ
* পাইথন
* নিল]
* গ্রুভি
* রুবি
* স্মলটক

### টেমপ্লেট মেটাপ্রোগ্রামিং

* এক্স ম্যাক্রোসমূহ
* সি++ টেমপ্লেটসমূহ
* ডি
* সাধারণ লিস্প, স্কিম এবং অন্যসব লিস্প উত্তরসূরী
* নিম

### স্টেজড মেটাপ্রোগ্রামিং

* মেটাএমএল
* মেটাওক্যামেল
* স্ক্যালা
* টেরা

তথ্যসূত্র
---------

1. ↑  Harald Sondergaard। "Course on Program Analysis and Transformation"। সংগ্রহের তারিখ ১৮ সেপ্টেম্বর ২০১৪।
2. ↑  Czarnecki, Krzysztof; Eisenecker, Ulrich W. (২০০০)। *Generative Programming*। আইএসবিএন 0-201-30977-7।
3. ↑  Walker, Max। "The Art of Metaprogrmming in Java"। *New Circle*। ১৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৪।
**মেটেচাঁদি চড়ুইভরত** (ইংরেজি: Ashy-Crowned Sparrow-Lark; বৈজ্ঞানিক নাম: *Eremopterix griseus*), **বালুচাটা** বা **ধুলচাটা** আলাউডিডি (Alaudidae) গোত্র বা পরিবারের অন্তর্গত ছোট আকৃতির মেঠো পাখি। সাধারণত নিরিবিলি বালুময় নদীতীর ও বিরান মাঠে ধীরপায়ে লাফিয়ে ও হেঁটে বেড়ায় এই পাখিরা। শুকনো ও ধুলাময় মাটিতে ঠোকর দিয়ে খাবার খায়। কর্ষিত জমি, শুকনো মুক্ত অঞ্চল, শিলাময় এলাকা এ পাখির প্রিয় আবাস। সাধারণত জোড়ায় জোড়ায় থাকে। শীতকালে বড় বড় দলে ঘুরে বেড়ায়।

বিস্তৃতি
--------

ভারত, পাকিস্তান, নেপাল, বাংলাদেশ, শ্রীলঙ্কা মেটেচাঁদি চড়ুইভরতের মূল আবাসস্থল। প্রায় ২৯ লক্ষ ৭০ হাজার বর্গ কিলোমিটার এলাকা জুড়ে এদের আবাস।

বিবরণ
-----

স্ত্রী মেটেচাঁদি চড়ুইভরত
প্রাপ্তবয়স্ক পুরুষ ও স্ত্রী পাখির চেহারা ভিন্ন। পুরুষ পাখির পিঠ বালি-বাদামি, ডানার পালক কালচে, মাথার চাঁদি ও ঘাড়ের পেছন ধূসর। পুরুষ পাখির পেট ও বুক থেকে গলা আবধি গাঢ় কালো রঙের পালক থাকে। স্ত্রী পাখির এটি থাকে না। স্ত্রী পাখি অনেকটা স্ত্রী চড়ুইয়ের মত দেখতে। স্ত্রী পাখির পিঠ ও দেহতল লম্বা লম্বা দাগসহ পুরো বালি-বাদামি। মুখ ফিকে পাটকিলে। দেহ দৈর্ঘ্য ১৩ সেন্টিমিটার। ওজন ১৬ গ্রাম। 

মেটেচাঁদি চড়ুইভরতের একাধিক উপপ্রজাতি রয়েছে।

খাদ্যাভ্যাস
-----------

খাদ্যতালিকায় আছে বীজ, পিঁপড়া, গুবরে পোকা ও অন্যান্য পোকামাকড়।

প্রজনন
------

বাসা ও ডিম
সারা বছরই এই পাখির প্রজনন মৌসুম। তবে স্থানভেদে প্রজননের নির্দিষ্ট মৌসুম দেখা যায়। প্রজনন মৌসুমে পুরুষ ভরত নেচে কুঁদে স্ত্রী পাখির মন জয় করার চেষ্টা চালায়। প্রাকৃতিক খোদলে ঘাস, পালক বিছিয়ে বাসা বানায়। দু-তিনটি বাদামী ছিটযুক্ত ডিম পাড়ে। স্ত্রী পুরুষ দুজনেই ডিমে তা দেয়। ১৩ থেকে ১৪ দিন পরে ডিম ফুটে বাচ্চা বের হয়। বাবা মা দুজনেই সন্তানের পরিচর্যা করে, তবে মা ভরত এসময় বেশি পরিচর্যা করে।

তথ্যসূত্র
---------

1. ↑  *Eremopterix griseus*, IUCN, মেটেচাঁদি চড়ুইভরত বিষয়ক পাতা।
2. ↑  Ashy-crowned Sparrow-Lark, BirdLife International, মেটেচাঁদি চড়ুইভরত বিষয়ক পাতা।
3. 1 2  মেটেচাঁদি চড়ুইভরত, সৌরভ মাহমুদ | তারিখ: ২০-১১-২০১১[*স্থায়ীভাবে অকার্যকর সংযোগ*]

বহিঃসংযোগ
---------

* The Internet Bird Collection, মেটেচাঁদি চড়ুইভরতের আরও ছবি ও ভিডিও।


উইকিমিডিয়া কমন্সে **মেটেচাঁদি চড়ুইভরত** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Eremopterix grisea***
**ডলি ক্যাথরিন ক্রুজ** (২৩ অক্টোবর ১৯৪৫ - ৫ ফেব্রুয়ারি ২০১৭) ছিলেন একজন বাংলাদেশী ক্রীড়াবিদ। তার ক্রীড়া জীবনে তিনি ৫০টির বেশি স্বর্ণপদকসহ জাতীয় বেশ কিছু পরস্কার অর্জন করেন। জ্যাভলিন, শটপুট এবং ডিসকাস খেলায় তাকে ১৯৬০-এর দশকে পাকিস্তানের সেরা বলে মনে করা হত।

জন্ম ও ব্যক্তিগত জীবন
---------------------

ডলি ক্যাথরিন ক্রুজ ১৯৪৫ সালের ২৩ অক্টোবর ঢাকার ফার্মগেটে জন্মগ্রহণ করেন। তার পিতা ছিলেন জন ক্রুজ আর মা ছিলেন মারিয়া ক্রুজ। নয় সন্তানের মধ্যে তিনি ছিলেন অষ্টম। তারা পূর্বপুরষগণ পর্তুগিজ থেকে এসেছিলেন। সে সুবাদে তিনি পর্তুগিজ বংশোদ্ভূত ক্যাথলিক খ্রিস্টান ছিলেন। ব্যক্তিগত জীবনে ডলি চিরকুমারী ছিলেন।

ক্রীড়া
-------

ডলি ক্যাথরিন ক্রুজ ১৯৫৬ সাল থেকে বিভিন্ন প্রতিযোগিতামূলক ক্রীড়ায় অংশ নেওয়া শুরু করেন। তিনি একইসাথে সাইক্লিং, হকি, ব্যাডমিন্টন, ভলিবল, কাবাডি, হ্যান্ডবল এবং সাঁতারে পারদর্শী ছিলেন। তিনি পাঁচবার পাকিস্তান অলিম্পিকে অংশ নেন এবং পাঁচবারই স্বর্ণপদক লাভ করেন। তিনি ১৯৯০ সাল পর্যন্ত ক্রীড়া জগতে সক্রিয় ছিলেন। তার ক্রীড়া জীবনে তিনি জাতীয় ও প্রাদেশিক মিলিয়ে ৫০টির বেশি স্বর্ণপদক লাভ করেন। ১৯৮১ সালে বাংলাদেশ সরকার তাকে জাতীয় ক্রীড়া পুরস্কার প্রদান করে। তিনি মহিলা ক্রীড়া সংস্থার প্রাক্তন সহ-সভানেত্রী দায়িত্ব পালন করেন।

তিনি ১৯৭১ সালে বাংলাদেশের স্বাধীনতা যুদ্ধে অংশ নেন। তিনি ২০১৭ সালের ৫ ফেব্রুয়ারি ঢাকার তেজতুরীপাড়ায় নিজ বাসায় মৃত্যুবরণ করেন।

তথ্যসূত্র
---------

1. ↑  "চলে গেলেন ডলি ক্রুজ"। *প্রথম আলো*। সংগ্রহের তারিখ ১৩ মে ২০১৯।
2. ↑  "সব্যসাচী অ্যাথলেট ডলি ক্যাথরিন আর নেই"। *প্রথম আলো*। সংগ্রহের তারিখ ১৩ মে ২০১৯।
3. ↑  "না ফেরার দেশে ডলি ক্যাথরিন"। *DailyInqilabOnline* (ইংরেজি ভাষায়)। সংগ্রহের তারিখ ১৩ মে ২০১৯।
4. ↑  "চলে গেলেন ডলি ক্যাথরিন ক্রুজ | খেলা | Jugantor"। *jugantor.com*। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।
5. ↑  "চলে গেলেন সাবেক ক্রীড়াবিদ ডলি ক্যাথরিন ক্রুজ | খেলার খবর | The Daily Ittefaq"। *archive1.ittefaq.com.bd*। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।
এটি গ্রেগরীয় বর্ষপঞ্জী অনুযায়ী ৯২০-এর দশক। এটি শুরু হয়েছে ১লা জানুয়ারি, ৯২০ থেকে এবং শেষ হয়েছে ৩১ ডিসেম্বর, ৯২৯ তারিখে।

ঘটনা
----

### ৯২০

এই অনুচ্ছেদটি ৯২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২১

এই অনুচ্ছেদটি ৯২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২২

এই অনুচ্ছেদটি ৯২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৩

এই অনুচ্ছেদটি ৯২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৪

এই অনুচ্ছেদটি ৯২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৫

এই অনুচ্ছেদটি ৯২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৬

এই অনুচ্ছেদটি ৯২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৭

এই অনুচ্ছেদটি ৯২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৮

এই অনুচ্ছেদটি ৯২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৯২৯

এই অনুচ্ছেদটি ৯২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**জেসি অ্যাডাম আইজেনবার্গ** (ইংরেজি: Jesse Adam Eisenberg; জন্ম অক্টোবর ৫, ১৯৮৩) একজন আমেরিকান অভিনেতা এবং নাট্যকর। গেট রিয়াল (১৯৯৯–২০০০) নামক হাস্যকর ধারাবাহিক নাটকে আইজেনবার্গকে টেলিভিশনে প্রথম বারের মতো দেখা যায়। ২০০২ সালে রজার ডজার চলচ্চিত্রে মূল চরিত্রে অভিনয়ের পর বেশ কিছু চলচিত্রে দেখা গিয়েছে, দ্য ইম্পেররস ক্লাব (২০০২), দ্য ভিলেজ (২০০৪), দ্য স্কুইড অ্যান্ড দ্য ওহেল (২০০৫), দ্য লিভিং ওয়েক (২০০৭) এবং দ্য এডুকেশন অফ চার্লিস ব্যাংকস (২০০৭)। ২০০৭ সালে দ্য লিভিং ওয়েক চলচিত্রে মিলস জকুইন চরিত্রের জন্য আইজেনবার্গ ভেইল ফিল্ম ফেস্টিভ্যালে রাইসিং স্টার এওয়ার্ড জেতেন।

২০০৯ সালে আইজেনবার্গ অ্যাডভেঞ্চারল্যান্ড এবং ভৌতিক হাস্যকর জম্বিল্যান্ড চলচ্চিত্রে অভিনয় শুরু করেছিলেন যার জন্য আইজেনবার্গ সমালোচকদের প্রশংসা অর্জন করেন। আইজেনবার্গ ২০১০ সালে দ্য সোশ্যাল নেটওয়ার্ক চলচিত্রে ফেসবুক প্রতিষ্ঠাতা মার্ক জাকারবার্গ চরিত্রে অভিনয় করার জন্য গোল্ডেন গ্লোব পুরস্কার এবং একাডেমি পুরস্কারের জন্য মনোনীত হন। ২০১০ সালে হলি রোলারস চলচিত্রের জন্য স্যানড্যান্স ফিল্ম ফেস্টিভ্যাল গ্র্যান্ড জুরি পুরস্কারের জন্য মনোনীত হন।

তথ্যসূত্র
---------

1. ↑  ইন্টারনেট মুভি ডেটাবেজে জেসি আইজেনবার্গ-এর পুরস্কার (ইংরেজি)

বহিঃসংযোগ
---------


উইকিমিডিয়া কমন্সে **জেসি আইজেনবার্গ** সংক্রান্ত মিডিয়া রয়েছে।

* ইন্টারনেট অফ-ব্রডওয়ে ডেটাবেজে জেসি আইজেনবার্গ উইকিউপাত্তে এটি সম্পাদনা করুন (ইংরেজি)
* ইন্টারনেট ব্রডওয়ে ডেটাবেজে জেসি আইজেনবার্গ উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে জেসি আইজেনবার্গ উইকিউপাত্তে এটি সম্পাদনা করুন (ইংরেজি)
তাজকিরুল কুরআন উর্দু
**তাজকিরুল কুরআন** হলো কুরআনের উর্দু অনুবাদ ভাষ্য। এটি ১৯৮৫ সালে মাওলানা ওয়াহিদউদ্দিন খান লিখেছেন। কায়রো থেকে ২০০৮ সালে প্রথম আরবি ভাষায় '***আল-তাদকির আল-ক্বওম ফি তাফসির আল-কুরআন আল-হাকিম'*** নামে প্রকাশিত এই কাজটি হিন্দি ভাষাতেও অনুবাদ করা হয়েছে। এর ইংরেজি সংস্করণটি *গুডওয়ার্ড বুকস* দ্বারা ২০১১ সালে একইসাথে আরবি পাঠের সাথে কুরআনের অনুবাদ এবং তাফসীরসহ প্রকাশিত হয়।

পটভূমি
------

মাওলানা ওয়াহিদউদ্দিন খান ১৯২৫ সালে ভারতের আজমগড়ে জন্মগ্রহণ করেছিলেন। তিনি একজন ইসলামিক আধ্যাত্মিক পণ্ডিত ছিলেন যিনি ধ্রুপদী ইসলামী শিক্ষা এবং আধুনিক বিজ্ঞান উভয় ক্ষেত্রেই পারদর্শী ছিলেন। খুব ছোট বয়স থেকেই তার জীবনের লক্ষ্য ছিল বিশ্বব্যাপী শান্তি প্রতিষ্ঠা করা। যার লক্ষ্যে তিনি কুরআনের শিক্ষার উপর ভিত্তি করে শান্তি ও অহিংসার সম্পূর্ণ আদর্শের বিকাশের জন্য অনেক সময় ব্যায় করেছেন এবং প্রচেষ্টা করেছেন। মাওলানা ওয়াহিদউদ্দিন খানের কুরআনের ইংরেজি অনুবাদটি সহজ, পরিষ্কার এবং সহজে পাঠযোগ্য হওয়ায় তার কুরআনের অনুবাদ সংস্করণটি ব্যাপকভাবে স্বীকৃত।

বিষয়বস্তু
----------

মাওলানার মতে, পবিত্র কুরআন শরীফ ইসলাম ধর্মের কেন্দ্রীয় ধর্মীয় গ্রন্থ, যাকে মুসলমানরা ঈশ্বরের (আরবি: الله‎‎, *আল্লাহ]'* থেকে আগত বলে বিশ্বাস করে।, তিনি উপলব্ধির স্তরে মানুষের সত্য আবিষ্কারের গুরুত্বের উপর জোর দেন। এর উদ্দেশ্য হল মহান আল্লাহর সৃষ্টি পরিকল্পনা ব্যাখ্যা করা, অর্থাৎ কেন মহান আল্লাহ এই পৃথিবী সৃষ্টি করেছেন, পৃথিবীতে তার মানুষের বসতি স্থাপনের উদ্দেশ্য, মৃত্যু-পূর্ব জীবনে মানুষের কাছ থেকে তার কী প্রয়োজন, কীভাবে মানুষ তার জীবনের লক্ষ্য নির্ধারণ করবে, মৃত্যু-পরবর্তী সময় কী পুরস্কার বা শাস্তি নিয়ে মানুষ পাবে ইত্যাদি। এইভাবে কুরআন মানুষকে তার জীবনের মধ্য দিয়ে পরবর্তী জীবনে তার সমগ্র যাত্রাপথের পথ দেখায়। পবিত্র কুরআনের মূল বিষয়বস্তু কুরআনের বর্তমান অনুবাদ ও তাফসীরে স্পষ্টভাবে উল্লিখিত। আর তা হলো আলোকিতকরণ, শান্তি এবং মহান আল্লাহর নৈকট্য লাভ। পাঠককে বিশুদ্ধভাবে বুদ্ধিবৃত্তিক স্তরে মহান আল্লাহকে আবিষ্কার করতে সক্ষম করার জন্য কুরআন *তাওয়াসসুম, তাদাব্বুর,* এবং *তাফাক্কুর* এর উপর জোর দেয়। সারা বিশ্বে আল্লাহর নিদর্শন সম্পর্কে প্রতিফলন, চিন্তাভাবনা এবং মনন পবিত্র কুরআনের মূল বিষয়বস্তু।

আরও দেখুন
---------

* ওয়াহিদুদ্দিন খান
* সানিয়াসনাইন খান

তথ্যসূত্র
---------

1. ↑  Khan, Maulana Wahiduddin (২০২২)। *Tazkirul Quran* (পিডিএফ)। New Delhi, India: Goodword Books। পৃষ্ঠা 2। আইএসবিএন 9789663351629। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Trend-Setting in Islamic Publishing: Good News from Goodword"। Indian Muslims। ২০০৮-১১-২২ তারিখে মূল থেকে আর্কাইভ করা। সংগ্রহের তারিখ ২০০৮-১০-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Maulana Wahiduddin Khan"। ২০০৮-১২-০২ তারিখে মূল থেকে আর্কাইভ করা। সংগ্রহের তারিখ ২০০৮-১০-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Wahiduddin Khan"। *The Muslim 500*। সংগ্রহের তারিখ ফেব্রুয়ারি ২২, ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Nasr, Seyyed Hossein (২০০৭)। "Qurʼān"। *Encyclopædia Britannica Online*। সংগ্রহের তারিখ ২০০৭-১১-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**টিনা সানি** উর্দু: ٹینا سانی‎‎) হলেন একজন পাকিস্তানি গায়িকা যিনি শাস্ত্রীয় এবং আধা-শাস্ত্রীয় উর্দু গজলের জন্য বিখ্যাত।

শৈশব ও ব্যক্তিগত জীবন
---------------------

টিনা সানি তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেছিলেন। পরবর্তীতে তাঁর পরিবার কয়েক বছরের জন্য কাবুলে চলে গিয়েছিল, সেখানে তাঁর বাবা নাসির সাহনি একটি তেল সংস্থায় চাকরি করেছিলেন। তারপর তাঁরা করাচিতে ফিরে গিয়েছিলেন। করাচি আমেরিকান স্কুল থেকে স্নাতক পাস করার পরে তিনি বাণিজ্যিক শিল্প নিয়ে পড়াশোনা করেছিলেন। তিনি দিল্লি ঘরানার ওস্তাদ রমজান খানের পুত্র ওস্তাদ নিজামউদ্দিন খান এবং ওস্তাদ চাঁদ আমরোহভী খানের কাছে ধ্রুপদী সংগীতের প্রশিক্ষণ গ্রহণ করেছিলেন। তিনি গজল মাস্টার মেহদী হাসানের কাছ থেকেও বিশেষ প্রশিক্ষণ পেয়েছিলেন।

কর্মজীবন
--------

টিনা সানি ১৯৭৭ সালে একটি বিজ্ঞাপন সংস্থার হয়ে কাজ শুরু করেছিলেন। তিনি করাচি আমেরিকান স্কুলে শিল্পকলা বিভাগে শিক্ষকতাও করেছিলেন।

### সঙ্গীতজীবন

১৯৮০ সালে তিনি পেশাদার গানের জগতে প্রবেশ করেছিলেন, যখন প্রযোজক *ইশরাত আনসারী* পরিচালকআলমগীরের পরিচালিত 'তরং' শীর্ষক একটি যুব অনুষ্ঠানে টিভিতে তাঁকে পরিচয় করিয়ে দেন।

দক্ষিণ এশিয়ার খ্যাতনামা গজল গায়ক মেহেদী হাসান, মালিকা পুখরাজ, বেগম আক্তার, মুখতার বেগম এবং ফরিদা খানুম দ্বারা প্রভাবিত হলেও তিনি তাঁর নিজস্ব সঙ্গীতশৈলী তৈরি করেছেন। তিনি আরশাদ মেহমুদ রচিত বোল কে লাব আজাদ হ্যায় তেরে এবং বাহার আয়ি র মতো কবিতা সহ ফয়েজ আহমেদ ফয়েজের বিভিন্ন কবিতা গেয়ে পাকিস্তান ও ভারতে অনেক প্রশংসা অর্জন করেছেন। তিনি সমসাময়িক কবিদের কবিতা সম্পূর্ণ স্বাচ্ছন্দ্যে আবৃত্তি করেন এবং জাউক, গালিব, মীর তাকি মীর এবং জালালউদ্দিন রুমির মতো বিখ্যাত কবিদের গানে সমানভাবে প্রদর্শন করেন। 

তাঁর আবৃত্তি করা*ইকবালের শিকওয়া জওয়াব-ই-শিকওয়া* দুর্দান্ত পর্যালোচনা অর্জন করেছে।

অতি সম্প্রতি টিনা সানি ত্রয়োদশ শতাব্দীর রহস্যময় কবির ফার্সি শ্লোকগুলো উর্দু ভাষায় আনার জন্য জালাল উদ্দিন মুহাম্মদ রুমির মসনবীর প্রথম স্তবক কোক স্টুডিওতে (পাকিস্তান) গেয়েছেন।

পুরস্কার ও সম্মাননা
-------------------

* ২০০৪ সালে প্রাইড অব পারফরম্যান্স পুরস্কার - পাকিস্তান সরকার
* ফয়েজ আহমেদ ফয়েজের শতবর্ষ উদযাপনের সময় ভারতের রাষ্ট্রপতি কর্তৃক পারফরম্যান্স রিকগনিশন অ্যাওয়ার্ড (২০১১)
* ২০১৭ সালে লাক্স স্টাইল পুরস্কার থেকে আজীবন কৃতিত্ব পুরস্কার

তথ্যসূত্র
---------

1. ↑  Tribute: Tina Sani pays homage to Faiz Dawn (newspaper), Published 25 December 2011. Retrieved 6 February 2018
2. 1 2  Beyond Borders (Tina Sani in India) Indian Express (newspaper), Published 22 August 2009. Retrieved 6 February 2018
3. 1 2  I want youngsters to know I just followed my heart, says Tina Sani of her LSA award Dawn (newspaper), 17 April 2017. Retrieved 6 February 2018
4. 1 2  In concert: In Tina Sani's company Dawn (newspaper), Published 9 March 2013. Retrieved 6 February 2018
5. ↑  Tina Sani sings Shikwa by Iqbal Dawn (newspaper), Published 17 October 2010. Retrieved 6 February 2018
6. ↑  Omran Shafiqque (৩১ আগস্ট ২০১৬)। "Tina Sani: A voice of her own"। Herald (magazine)। সংগ্রহের তারিখ ৬ ফেব্রুয়ারি ২০১৮।
7. ↑  Tina Sani's Pride of Performance Award listed on Dawn (newspaper) Retrieved 18 June 2019
**রাভা** ভারতের চীনা-তিব্বতীয় ভাষা পরিবারের ভাষা। রাভা জনগোষ্ঠী-এর লোকেরা এই ভাষা ব্যবহার করে। রাভা জনগোষ্ঠী আসামের ভৈয়ামের জনজাতিসমূহের মধ্যে অন্যতম। আসামের গোয়ালপাড়া জেলা, কামরূপ জেলা এবং দরং জেলায় মূলতঃ এদের বসতি। তদুপরি ভারতের পশ্চিমবঙ্গ এবং মেঘালয় রাজ্যে রাভা জনগোষ্ঠীর লোকেরা রাভা ভাষা বলে। মাইতুরী এবং রংদানী রাভা ভাষার দুটি মুখ্য উপভাষা। কিন্তু এই দুই উপভাষা অপসারী হওয়ার জন্য এই দুই উপভাষা বলা লোকেদের পরস্পরের সাথে যোগাযোগ করতে অসুবিধা হয়। ইউ.ভি জোসেফের মতে রাভা ভাষার তিনটি উপভাষা আছে। সেগুলি হল : রংদানীয়া বা রংদানী, মাইতুরীয়া বা মাইতুরী এবং চঙ্গা বা কোচা। তিনি আরো বলেন যে কোচা উপভাষা ব্রহ্মপুত্র নদ-এর উত্তরপারে বলা হয়। কিন্তু এটি অত্যন্ত অপসারী হওয়ার জন্য রংদানী বা মাইতুরী ভাষীরা কোচা ভাষা বুঝতে পারে না। রংদানী এবং মাইতুরী ভাষা ব্রহ্মপুত্রের দক্ষিণ পারে বলা হয় এবং এর মধ্যে ভিন্নতা তুলনামূলক ভাবে কম। এই ভাষা দুটি বিশেষভাবে আসামের গোয়ালপাড়া জেলা এবং মেঘালয়ের উত্তরের ঢালে বলা হয়। রংদানী এবং মাইতুরীর মধ্যে পার্থক্য যতদূর পশ্চিম পর্যন্ত যাওয়া যায় ততদূর বিদ্যমান হয়। ২০০৭ সালে তিনি রাভা ভাষার ব্যাকরণ প্রকাশ করেছিলেন। রাভা ভাষা মূলত চীনা-তিব্বতীয় ভাষা পরিবারের অন্তর্গত। এটি ব্রহ্মপুত্রণ উপপরিবারের বড়ো-গারো গোষ্ঠীর ভাষা। রাভা ভাষার নিজস্ব লিপি নেই। এই ভাষা লিখতে অসমীয়া লিপি এবং বাংলা লিপি ব্যবহার করা হয়। রাভা ভাষা রাভা হাসং স্বায়ত্তশাসিত পরিষদ-এর সরকারী ভাষা।

বৈশিষ্ট্য
---------

রাভা ব্যাকরণসম্মত ভাষা এবং এর নিজস্ব গাণিতিক সংখ্যাও আছে। রাভা ভাষা ব্যাকরণের পদ, শব্দরূপ, ধাতুরূপ ইত্যাদি নিয়ম মানি চলে। তদুপরি রাভা ভাষার খণ্ডবাক্য এবং প্রবাদের ধাঁচের নিজস্ব প্রকাশভঙ্গী আছে।

বর্তমান স্থিতি
--------------

বর্তমান পর্যন্ত রাভা ভাষার দুটি অভিধান প্রকাশিত হয়েছে। তদুপরি রাভা, ইংরাজী এবং অসমীয়া ভাষায় 'ছমলায়দিনি রাওছামি' নামের পূর্ণাঙ্গ রাভা প্রশাসনীয় পরিভাষা প্রকাশিত হয়েছে।

ভৌগোলিক বিতরণ
-------------

রাভা ভাষা ভারতের মূলতঃ উত্তর-পূর্বাঞ্চলত বলা হয়। ইথনোলগের মতে রাভা ভাষা বলা অঞ্চলসমূহ হল:

* দরং জেলা, গোয়ালপাড়া জেলা এবং কামরূপ জেলা, পশ্চিম আসাম
* নাগাল্যান্ড
* জলপাইগুড়ি জেলা এবং আলিপুরদুয়ার জেলা এবং কোচবিহার জেলার তুফানগঞ্জ মহকুমা, পশ্চিমবঙ্গ
* পূর্ব গারো পাহাড় জেলা এবং পশ্চিম গারো পাহাড় জেলা, মেঘালয়

তথ্যসূত্র
---------

1. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Rabha"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
2. ↑  Joseph, U.V. 2000. *Rabha–English dictionary khúrangnala*. Guwahati: Don Boco Publications.
3. ↑  Joseph, U.V. 2007. *Rabha*. Leiden: Brill.
**মুহাম্মদ ইমরান** একজন বাংলাদেশী কূটনীতিক এবং মার্কিন যুক্তরাষ্ট্রে বাংলাদেশের রাষ্ট্রদূত। এখানে যোগদানের আগে তিনি ভারতে বাংলাদেশের হাইকমিশনার ছিলেন।

জীবনের প্রথমার্ধ
----------------

ইমরান ঢাকা বিশ্ববিদ্যালয়ের অধীনে ময়মনসিংহ মেডিকেল কলেজ থেকে ১৯৮৩ সালে এমবিবিএস সম্পন্ন করেন। তিনি ১৯৮৯ এবং ১৯৯১ সালে বাংলাদেশ লোক প্রশাসন প্রশিক্ষণ কেন্দ্র এবং ফরেন সার্ভিস একাডেমী থেকে আরও প্রশিক্ষণ গ্রহণ করেন।

কর্মজীবন
--------

ইমরান ১৯৮৬ সালে ফরেন সার্ভিসের অংশ হিসেবে বাংলাদেশ সিভিল সার্ভিসে যোগ দেন। ইমরান ১৯৯০ এর দশকের শেষদিকে বাংলাদেশ হাইকমিশনে কাউন্সেলর হিসেবে কাজ করেন।

২০০৮ থেকে ২০১০ সাল পর্যন্ত ইমরান পররাষ্ট্র মন্ত্রণালয়ে মহাপরিচালক হিসেবে কাজ করেছেন। ইমরান ২০১০ থেকে ২০১৩ সাল  উজবেকিস্তানে বাংলাদেশের রাষ্ট্রদূত হিসেবে দায়িত্ব পালন করেন।

ইমরান ২০১৯ সাল  সংযুক্ত আরব আমিরাতে বাংলাদেশের রাষ্ট্রদূত হিসেবে দায়িত্ব পালন করেন। ১২ নভেম্বর ২০১৯, তিনি ভারতে বাংলাদেশের হাইকমিশনার নিযুক্ত হন। ২১ জানুয়ারী ২০২১-এ, তিনি ভারতের রাষ্ট্রপতি রাম নাথ কোবিন্দের কাছে তার পরিচয়পত্র পেশ করেন। তিনি দ্বিপাক্ষিক সম্পর্ক নিয়ে আলোচনা করতে আসামের রাজ্যপাল জগদীশ মুখীর সাথে দেখা করেন।

তথ্যসূত্র
---------

1. 1 2 3 4  "High Commissioner"। *bdhcdelhi.org*। সংগ্রহের তারিখ ২০২১-০৯-১০।
2. 1 2 3  "Muhammad Imran new envoy to India"। *The Daily Star* (ইংরেজি ভাষায়)। UNB। ২০১৯-১১-১২। সংগ্রহের তারিখ ২০২১-০৯-১০।
3. 1 2  "Mohammad Imran appointed Bangladesh High Commissioner to India | DD News"। *www.ddnews.gov.in*। সংগ্রহের তারিখ ২০২১-০৯-১০।
4. ↑  "New Bangladesh envoy to India presents his credentials"। *UNB* (ইংরেজি ভাষায়)। সংগ্রহের তারিখ ২০২১-০৯-১০।
5. ↑  Singh, Bikash। "Assam Governor meets with Muhammad Imran, High Commissioner of Bangladesh to India"। *The Economic Times*। সংগ্রহের তারিখ ২০২১-০৯-১০।
**রাবিয়া বাট** হচ্ছেন একজন পাকিস্তানি মডেল ও অভিনেত্রী। তিনি মারিয়া বিয-এর মডেল হিসাবে তার কর্মজীবন শুরু করেন এবং তারপর থেকে পাকিস্তানের সব শীর্ষস্থানীয় ব্রান্ডের জন্য কাজ করেছেন। তিনি পাকিস্তানের ফ্যাশন শিল্পে তার কাজের জন্য দুটি লাক্স স্টাইল অ্যাওয়ার্ডস জিতেছেন।[*ভাল উৎস প্রয়োজন*] ২০১৩-এ, বাট নতুন অভিনেতা আসাদ জামান, নোমান ইজাজ এবং উইয়াম দাহমানীর বিপরীতে চলচ্চিত্র পরিচালক ফারুক মেনগালের *হিজরত* ছবিতে অভিনয় করেন।

প্রারম্ভের জীবন
---------------

রাবিয়া লাহোর, পাকিস্তান-এ জন্মগ্রহণ করেন। তিনি লাহোর থেকে প্রাথমিক ও উচ্চতর শিক্ষা লাভ করেন এবং গণযোগাযোগ-এ স্নাতক ডিগ্রি অর্জন করেন।

কর্মজীবন
--------

### অভিনয় কর্মজীবন

তিনি বিভিন্ন টেলিভিশন বিজ্ঞাপন হাজির হয়েছেন। ২০০৯ সালে, তিনি মিকাল হাসান ব্যান্ড এর "চাল বুলেয়া" গানের সংগীত ভিডিওতে অভিনয় করেন, যা পাকিস্তানি পরিচালক বিলাল লাসহারী কর্তৃক পরিচালিত হয়েছিল।

তিনি ফারুক মেনগালের পরিচালিত তার প্রথম চলচ্চিত্র "হিজরত"-এ প্রধান নারী ভূমিকায় অভিনয় করেন, অভিনেতা অাসাদ জামানের বিপরীতে। চলচ্চিত্রটি ২০১৬ সালে মুক্তি পায়।

তিনি বর্তমানে আঙ্গান (হুম টিভি সিরিজ) এ কুসুম চরিত্রে অভিনয় করছেন।
.

চলচ্চিত্র তালিকা
----------------

Key| Films that have not yet been released | এখনো মুক্তি পায় নি |

| বছর | চলচ্চিত্র | ভূমিকা | টীকা |
| --- | --- | --- | --- |
| ২০১৬ | *হিজরত* | জিয়া |  |

### অভিনেত্রী হিসেবে

* *আঙ্গান* কুসুম চরিত্রে

তথ্যসূত্র
---------

1. ↑  "Pakistan's Fashion Models: Rabia Butt"। Fashion Central। ২৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৩।
2. ↑  Truth be told, I never wanted to act: Rabia Butt
3. ↑  "Rabia butt (official fan page) | Facebook"। En-gb.facebook.com। সংগ্রহের তারিখ ২০১৩-০৯-০৫।
4. ↑  Khan, Sher (২০১৩-০১-২৭)। "Farooq Mengal goes from dramas to film – The Express Tribune"। Tribune.com.pk। সংগ্রহের তারিখ ২০১৩-০৯-০৫।
5. ↑  "Personal life of Rabia"। সংগ্রহের তারিখ ২০১৩-০২-২৩।
6. ↑  "Lyrics: Mekaal Hasan Band - Chal Bulleya (Poetry by Bulleh Shah)"। Koolmuzone.pk। ২০১৩-০৫-১০ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৫।
7. ↑  hijratt (২০১৩-০৩-২২)। "Hijrat"। Hijratthemovie.blogspot.co.uk। সংগ্রহের তারিখ ২০১৩-০৯-০৫।
**টক জিলাপি** বাংলাদেশের ময়মনসিংহের জিলা স্কুল মোড়ে হোটেল মেহেরবান কর্তৃক উৎপন্ন জিলাপির একটি ঐতিহ্যবাহী সংস্করণ, যা ময়মনসিংহসহ এর আশেপাশের অধিবাসীদের কাছে খুবই জনপ্রিয় এবং বিপুল পরিমাণে গৃহীত একটি মিষ্টিজাতীয় খাবার। ময়মনসিংহের অধিবাসীদের কাছে একটি জনপ্রিয় ইফতার সামগ্রী এই টক জিলাপি। প্রায় তিন দশক ধরে এই জিলাপি জনপ্রিয়।

ইতিহাস
------

ত্রিশ বছর আগে এই জিলাপির কারিগর জাকির হোসেন সাধারণ জিলাপিই বানাতেন। ভারী বৃষ্টির কারণে জিলাপি তৈরির কিছু মণ্ড অবশিষ্ট থেকে যায়। তার সাথে মাষকলাইয়ের ডাল, চালের গুড়া ও তেঁতুলের টক মিশিয়ে জিলাপি তৈরি করে তিনি তার পরিবার ও বন্ধুবান্ধবদের নিয়ে খান। তাদের প্রশংসার ফলে তিনি বাণিজ্যিকভাবে হোটেল মেহেরবানে টক-মিষ্টি জিলাপি বিক্রি করা শুরু করেন।

উপকরণ
-----

* মাষকলাইয়ের ডাল
* চালের গুড়া
* ময়দা
* চিনির সিরাপ
* তেঁতুলের টক

প্রস্তুতপ্রণালী
---------------

চালের গুড়া, মাষকলাই ও ময়দা গুলিয়ে পেষ্ট তৈরি করা হয়। কয়েলের মতো পেঁচিয়ে জিলাপির আকৃতি দেয়া হয়। গরম তেলে জিলাপিগুলো গাঢ় বাদামি রং করে ভেজে নেয়া হয়।
অপর একটি পাত্রে চিনি, পানি, দারুচিনি ও এলাচ দিয়ে সিরা তৈরি করা হয়। জিলাপি ভেজে সঙ্গে সঙ্গেই গরম সিরায় ছেড়ে দেয়া হয়। এরপর বেশ খানিকক্ষণ জিলাপি সিরার মধ্যেই রেখে দেয়া হয় যাতে জিলাপিগুলোর ভেতরে সিরা প্রবেশ করে। এভাবেই তৈরি হয় টক জিলাপি।

তথ্যসূত্র
---------

1. 1 2  "ময়মনসিংহে টক জিলাপির কদর বাড়ছে"। দৈনিক নয়া দিগন্ত। ২ জুন ২০১৮। সংগ্রহের তারিখ ১ মে ২০২১।
2. ↑  "ইফতারে জাকিরের 'টক জিলাপি'"। বাংলানিউজ২৪.কম। ২১ মে ২০১৮। সংগ্রহের তারিখ ১ মে ২০২১।
3. ↑  "রোজা এলেই কদর বাড়ে চুটকি জিলাপির"। দৈনিক দেশ রূপান্তর। ১৩ মে ২০১৯। সংগ্রহের তারিখ ১ মে ২০২১।
4. ↑  "জনপ্রিয় টক জিলাপি"। দৈনিক প্রথম আলো। ৫ জুন ২০১৭। সংগ্রহের তারিখ ১ মে ২০২১। [*স্থায়ীভাবে অকার্যকর সংযোগ*]
5. ↑  "চাহিদার শীর্ষে 'টক জিলাপি'"। বাংলানিউজ২৪.কম। ২৪ জুন ২০১৫। সংগ্রহের তারিখ ১ মে ২০২১।
6. ↑  "জাকির মিয়ার টক-মিষ্টি জিলাপি ময়মনসিংহে"। দৈনিক বাংলাদেশ প্রতিদিন। ১০ জুন ২০১৬। সংগ্রহের তারিখ ১ মে ২০২১।
রাবণ সীতাকে অপহরণ করার চেষ্টাকালে
**রাবন ছায়া** ভারতের পূর্বাঞ্চলীয় রাজ্য ওড়িশার ছায়া পুতুল শিল্পের একটি রূপ।

ইতিহাস
------

রাবন ছায়ার আক্ষরিক অর্থ 'রাবণের ছায়া' এবং দক্ষিণ এশীয় মহাকাব্য রামায়ণের অশুভ রাজার নামানুসারে এর নামকরণ করা হয়েছে। ওড়িয়া কবি বিশ্বনাথ খুন্তিয়ার বিচিত্র রামায়ণ থেকে গানটির কথা নেওয়া হয়েছে। রামায়ণের খলনায়কের নামানুসারে এর নামকরণ করা হয়েছে, যা জৈন এবং তামিলদের প্রভাবের জন্য হয়েছে, যারা উভয়ই রাবনকে অন্যান্য হিন্দুদের চেয়ে বেশি সহানুভূতির সাথে দেখে। বিকল্পভাবে এটি পরামর্শ দেওয়া হয়েছে যে এটি রামের নামে নামকরণ করা হয়নি কারণ তিনি দেবতা বিষ্ণুর অবতার এবং তাকে ছায়া হিসাবে উল্লেখ করা অশুভ হবে।

পুতুল
-----

সীতা, রামের স্ত্রী, রাবন ছায়া
রাবন ছায়ায় ব্যবহৃত পুতুলগুলি হরিণের চামড়া দিয়ে তৈরি, উচ্চতা ৬ ইঞ্চি থেকে ২ ফুট পর্যন্ত এবং বাঁশের খুঁটিতে লাগানো হয়। একটি সম্পূর্ণ অভিনয়ের জন্য প্রায় ৭০০ পুতুল প্রয়োজন হয় এবং পৃথক চরিত্রগুলির মেজাজের বৈচিত্র্য চিত্রিত করতে একাধিক পুতুল ব্যবহার করা হয়। এই পুতুলগুলি ছাড়াও, আরও কিছু রয়েছে যা গ্রামের নাপিত এবং তার নাতির পটভূমি এবং উপলব্ধ অন্যান্য চরিত্রগুলি তৈরি করে। পুতুলগুলি রঙিন নয়, কোনও সংযোগ নেই, বরং ছিদ্র থাকে যা তাদের চিত্র এবং পোশাকের রূপরেখা দেয়। পুতুলশিল্পী একটি বিভক্ত বাঁশের লাঠি ব্যবহার করে পুতুলগুলি পরিচালনা করে যা পুতুলটির মাঝখানে চলে। পুতুলশিল্পীরা পুতুলগুলিকে পর্দা থেকে দূরে রেখে ছায়াকে মহিমান্বিত করে। এই পুতুলগুলি আনুষ্ঠানিকভাবে তৈরি করা হয়, তাদের প্রথম ব্যবহারের আগে আশীর্বাদ দেওয়া হয় এবং দাহ করা হয়। যখন ছাইগুলি একটি নদীতে ছড়িয়ে পড়ে যখন তারা ক্ষয়প্রাপ্ত এবং ব্যবহারের অযোগ্য হয়ে পড়ে। পুতুলগুলির আরেকটি বৈশিষ্ট্য হ'ল রাবানার পুতুল রূপটি রামের চেয়ে অনেক বড় এবং আরও নাটকীয় প্রভাব ফেলে আর পর্দায় একটি চিত্তাকর্ষক ছায়া ফেলে।

তথ্যসূত্র
---------

1. ↑  Williams, Joanna Gottfried (১৯৯৬)। *The Two-headed Deer: Illustrations of the Rāmāyaṇa in Orissa*। Berkeley: University of California Press। পৃষ্ঠা 39–40। আইএসবিএন 9780520080652। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Ravana Chhaya"। Sangeet Natak Akademi। সংগ্রহের তারিখ ১৬ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Law, Jonathan (২০১১)। *The Methuen Drama Dictionary of the Theatre*। London: Bloomsbury Methuen। পৃষ্ঠা 415। আইএসবিএন 9781408131480। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Ghosh, Sampa (২০০৬)। *Indian Puppets*। New Delhi: Abhinav Publications। পৃষ্ঠা 72–72। আইএসবিএন 9788170174356। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "RAVAN CHHAYA"। সংগ্রহের তারিখ ১৬ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Kapoorv, Subodh (২০০২)। *Indian Encyclopaedia, Volume 1*। Delhi: Cosmo Publications। পৃষ্ঠা 5860। আইএসবিএন 9788177552577। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

উইকিমিডিয়া কমন্সে **রাবন ছায়া** সংক্রান্ত মিডিয়া রয়েছে।
**রিমা আল-কাদিরী** একজন সিরীয়- আরব রাজনীতিবিদ এবং বাশার আল-আসাদের মন্ত্রিসভার সমাজ ও শ্রম বিষয়ক মন্ত্রী।

প্রারম্ভিক জীবন
---------------

রিমা আল-কাদিরী ১৯৬৩ সালে সিরিয়ার দামেস্কে জন্মগ্রহণ করেন। ১৯৮৬ সালে তিনি দামেস্ক বিশ্ববিদ্যালয়ের ফরাসি সাহিত্য বিভাগ থেকে স্নাতক ডিগ্রী অর্জন করেন। স্নাতক শেষ করার পর তিনি বেসরকারি প্রতিষ্ঠানে কাজ করতে থাকেন। তিনি সিরিয়ার কমার্শিয়াল ব্যাংকেও কাজ করেছেন।

কর্মজীবন
--------

২০০৯ সালে রিমা আল-কাদিরী আন্তর্জাতিক পরিকল্পনা ও সহযোগিতা কমিশনে সহকারী প্রধান হিসাবে যোগদান করেন। ২০১৪ সালে কমিশনের প্রধান পদে উন্নীত হন। ২২ আগস্ট ২০১৫ তারিখে রাষ্ট্রপতি বাশার আল-আসাদ তাকে সমাজ বিষয়ক মন্ত্রী হিসাবে শপথ গ্রহণ করেন। তিনি আগের মন্ত্রী কিন্ডার আল শাম্মাতের স্থলাভিষিক্ত হন। তিনি ব্রাজিলের সাও পাওলোতে বসবাসরত সিরীয় প্রবাসীদের সাথে সাক্ষাৎ করেন এবং বাশার আল আসাদের সরকারকে সমর্থন সম্পর্কিত বিষয় নিয়ে আলোচনা তাদের সাথে আলোচনা করেন। তিনি ২০১৭ সালের এপ্রিল মাসে ইরানের খোরাসান রাজাবির মাশহাদে অনুষ্ঠিক মুসলিম সংখ্যাগরিষ্ঠ দেশগুলোর মহিলা বিষয়ক মন্ত্রীদের শীর্ষ সম্মেলনে যোগ দেন। তিনি ইরানে অনুষ্ঠিত শীর্ষ সম্মেলনের পাশাপাশি ইরানের নারী ও পরিবার বিষয়ক উপ-রাষ্ট্রপতি শাহিন্দোকত মোলাওয়ার্দীর সাথেও দেখা করেন। রিমা ২৭ আগস্ট, ২০১৭ তারিখে বেলারুশ সফর করেন এবং বেলারুশের রাষ্ট্রপতি আলেকজান্ডার লুকাশেঙ্কোর সাথে সাক্ষাৎ করেন। তারা বেলারুশে অবস্থিত সিরীয় শিশুদের শিক্ষা প্রদানের বিষয় নিয়ে আলোচনা করেন।

তথ্যসূত্র
---------

1. ↑  "Syrian girl with tumor undergoes surgery in Belarus"। *belta.by* (ইংরেজি ভাষায়)। ২৫ আগস্ট ২০১৭। সংগ্রহের তারিখ ১৫ নভেম্বর ২০১৭।
2. 1 2  "New Syrian Government Formed"। *syriatimes.sy*। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭।
3. ↑  "Al-Qadiri sworn in before President al-Assad"। *sana.sy*। Syrian Arab News Agency। সংগ্রহের তারিখ ১৫ নভেম্বর ২০১৭।
4. ↑  "Social Affairs Minister meets delegation of Syrian community in Brazil"। *sana.sy*। Syrian Arab News Agency। সংগ্রহের তারিখ ১৫ নভেম্বর ২০১৭।
5. ↑  "Mashhad Hosts Muslim Nations' Ministers for Women Affairs Meet"। *Financial Tribune*। ২৯ এপ্রিল ২০১৭। সংগ্রহের তারিখ ১৫ নভেম্বর ২০১৭।
6. ↑  "Belarusian President suggests working out recuperation program for Syrian children in Belarus"। *sana.sy*। Syrian Arab News Agency। সংগ্রহের তারিখ ১৫ নভেম্বর ২০১৭।
জেসি পোমেরোয়
**সি হার্ডিং পোমেরোয়** (/ˈpɒmərɔɪ/ ; নভেম্বর ২৯, ১৮৫৯ - সেপ্টেম্বর ২৯, ১৯৩২) একজন দোষী সাব্যস্ত আমেরিকান খুনি এবং ম্যাসাচুসেটস কমনওয়েলথের ইতিহাসে সর্বকনিষ্ঠ ব্যক্তি যিনি প্রথম ডিগ্রিতে হত্যার দায়ে দোষী সাব্যস্ত হন। ১৮৭৪ সালের ডিসেম্বরে সাফোক কাউন্টির সুপ্রিম জুডিশিয়াল কোর্টে অনুষ্ঠিত জুরি বিচারের মাধ্যমে তাকে দোষী সাব্যস্ত করা হয়।

পটভূমি
------

জেসি হার্ডিং পোমেরোয় ম্যাসাচুসেটসের চার্লসটাউনে টমাস জে পোমেরোয় এবং রুথ অ্যান স্নোম্যানের ঘরে জন্মগ্রহণ করেন। তিনি দুই সন্তানের মধ্যে দ্বিতীয় ছিলেন; তার ভাই চার্লস জেফারসন পোমেরোয় দুই বছরের বড় ছিলেন। টমাস জে পোমেরোয় (১৮৩৫-১৮৯৮) মার্কিন গৃহযুদ্ধের একজন অভিজ্ঞ ব্যক্তি ছিলেন।[]

১৮৭১-১৮৭২ সালে নথিভূক্ত আক্রমণ
------------------------------

১৮৭১-১৮৭২ সাল পর্যন্ত বেশ কিছু অল্পবয়স্ক ছেলে পৃথকভাবে প্রত্যন্ত অঞ্চলে প্রলুব্ধ হয় এবং সামান্য বড় একটি ছেলে তাদের আক্রমণ করে বলে খবর পাওয়া যায়। তবে, কাউকে কখনও গ্রেপ্তার করা হয়নি। আততায়ীর দ্বারা ব্যবহৃত চরম পরিমাণ বর্বরতার কারণে এই আক্রমণগুলি লক্ষণীয় ছিল। তরুণ ছেলেদের একটি মুষ্টি এবং একটি বেল্ট দিয়ে এবং অন্তত দুটি হামলায় একটি ছুরি দিয়ে পিটিয়েছিল। কিছু ছেলেকে শারীরিকভাবে স্থায়ীভাবে ক্ষতবিক্ষত করা হয়েছিল।[]

১৮৭২ সালে রুথ ও দুই সন্তান দক্ষিণ বস্টনে চলে যান। তরুণ ছেলেদের উপর পোমেরয়ের আক্রমণ অব্যাহত ছিল, এবং অবশেষে তাকে গ্রেপ্তার করা হয় এবং জুভেনাইল আদালতের বিচারকের সামনে তার মামলার শুনানি হয়। পোমেরোয় দোষী সাব্যস্ত হন এবং ম্যাসাচুসেটসের ওয়েস্টবোরোতে স্টেট রিফর্ম স্কুল ফর বয়েজকে তার সংখ্যালঘুদের জন্য (অর্থাৎ, ১৮ বছর বয়স পর্যন্ত) দণ্ডিত করা হয়। বস্টন গ্লোব এই গল্পটি কভার করেছে; প্রবন্ধের শেষ লাইন: "সাধারণত এই সিদ্ধান্তে উপনীত হয় যে, ছেলেটির মানসিকভাবে অভাব রয়েছে।"[]

অপরাধ
-----

১৮৭৪ সালের ফেব্রুয়ারি মাসে, ১৪ বছর বয়সে, পোমেরোয়কে দক্ষিণ বোস্টনে তার মা ও ভাইয়ের কাছে প্যারোলে ফিরিয়ে দেওয়া হয়। তার মা তার নিজের পোশাক তৈরির দোকান চালাতেন এবং তার ভাই চার্লস সংবাদপত্র বিক্রি করেছিলেন।

১৮৭৪ সালের মার্চ মাসে দক্ষিণ বস্টনের কেটি কুরান নামে দশ বছরের একটি মেয়ে নিখোঁজ হয়। ১৮৭৪ সালের ২২ শে এপ্রিল ডরচেস্টার উপসাগরের জলাভূমিতে চার বছর বয়সী হোরেস মিলিনের ক্ষতবিক্ষত লাশ পাওয়া যায়। তৎক্ষণাৎ, পুলিশ গোয়েন্দারা পোমেরোয়কে খুঁজে বের করে, যদিও তাকে এই অপরাধে জড়িত করার প্রমাণের অভাব ছিল। কেটি কুরানের মৃতদেহ পরে পাওয়া যায়, পোমেরোর মায়ের পোশাকের দোকানের বেসমেন্টে। তার দেহাবশেষ তাড়াহুড়ো করে এবং অযত্নে একটি ছাইস্তূপে লুকিয়ে রাখা হয়েছিল।

তথ্যসূত্র
---------
**যোসেফ জেসন নামাকায়েহা মোমোয়া**  (জন্ম আগস্ট ১, ১৯৭৯) একজন মার্কিন অভিনেতা, লেখক, চলচ্চিত্র প্রযোজক, পরিচালক এবং মডেল। ডি.সি. এক্সটেন্ডেড ইউনিভার্সের ২০১৬ সালে মুক্তি পাওয়া *ব্যাটম্যান ভার্সেস সুপারম্যান: ডন অব জাস্টিস* চলচ্চিত্রের মাধ্যমে তিনি আন্তর্জাতিক অঙ্গনে আলোচনার কেন্দ্রে আসেন। ২০১৮ সালে তার আধিপত্যে একক চলচ্চিত্র, *অ্যাকুয়াম্যান* মুক্তি পায় যা আন্তর্জাতিক বক্স অফিসের শীর্ষে জায়গা করে নেয়। এছাড়া তিনি তার টেলিভিশন সিরিজের রনন ডেক্স (স্ট্রেঞ্জ আটলান্টিস ২০০৪-২০০৯), খাল দ্রগো (গেম অব থ্রোনস ২০১১-২০১২) এবং ডেক্লান হার্প (ফ্রন্টায়ার ২০১৬-বর্তমান) কুশিলবের জন্য খ্যাত।

তথ্যসূত্র
---------

1. ↑  McNary, David (জানুয়ারি ২১, ২০১০)। "Momoa Set for 'Conan' – New Barbarian Set for Franchise Reboot"। *Variety*। সংগ্রহের তারিখ আগস্ট ১৮, ২০১১।
2. ↑  McMillian, Graeme (অক্টোবর ২০, ২০১৪)। "Jason Momoa Talks 'Aquaman' Plans, Confirms 'Justice League' Appearance"। *The Hollywood Reporter*। সংগ্রহের তারিখ সেপ্টেম্বর ২২, ২০১৪।

বহিঃসংযোগ
---------


উইকিমিডিয়া কমন্সে **জেসন মোমোয়া** সংক্রান্ত মিডিয়া রয়েছে।

* ইন্টারনেট মুভি ডেটাবেজে জেসন মোমোয়া উইকিউপাত্তে এটি সম্পাদনা করুন (ইংরেজি)
১৯১২ সালে, বিষপ্রয়োগকারী ফ্রেডরিক সেডনকে (*বামে*) কালো টুপি পরিধানকৃত জনাব বিচারক বাকনিল (*ডানে*) কর্তৃক মৃত্যুদণ্ডের ঘোষণা দেওয়া হয়
**মেয় গড হ্যাভ মার্সি আপন ইউর সোল** (ইংরেজি: May God have mercy upon your soul; যার আক্ষরিক অর্থ: "ঈশ্বর যেন আপনার আত্মাকে ক্ষমা করেন") হলো একটি বাক্যাংশ যা বিভিন্ন আইনগত পর্যায়ে আদালতে একজন ব্যক্তিকে মৃত্যুদণ্ডযোগ্য অপরাধের জন্য দোষীর মৃত্যুদণ্ড ঘোষণা করে বিচারক দ্বারা ব্যবহার করা হয়। বাক্যাংশটির উৎপত্তি ঘঠে ইস্রায়েল যুক্তরাজ্যে বেট ডিন কর্তৃক ঈশ্বরকে আইনের শীর্ষস্থানীয় ক্ষমতাধিকারের গুণের ব্যাখ্যার থেকে। এই বাক্যাংশের ব্যবহার পরবর্তীতে ইংল্যান্ড এবং ওয়েলসের আইনগত ব্যবস্থা এবং সেখান থেকে, মৃত্যুদণ্ড ঘোষণার সময় ব্রিটিশ সাম্রাজ্যের উপনিবেশগুলি জুড়ে ছড়িয়ে পড়ে।

এটির ব্যবহারস্থানের উপর নির্ভর করে, বছর জুড়ে বাক্যাংশটির বিভিন্ন গুরুত্ব ছিল। এটিকে অপরাধীর আত্মার প্রার্থনার জন্য সরকারিভাবে ব্যবহারে মনস্থ করা হয়েছিল। কিন্তু পরবর্তী সময়ে, বিশেষভাবে যুক্তরাষ্ট্রে, এটিকে আইনগত প্রচলনার ফলাফল হিসেবে বলা হয়ে থাকে, যেখানে এটির ধার্মিক অর্থ এবং উৎস বিশ্বাসের উপর ভিত্তিক নয়।

জনপ্রিয় সংস্কৃতিতে
-------------------

তথ্যসূত্র
---------

1. ↑  *The Ethical Outlook, Volumes 46-47*। American Ethical Union। ১৯৬০। পৃষ্ঠা 56। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑
4. ↑
***মেবল্‌স স্ট্রেঞ্জ প্রেডিকামেন্ট*** (ইংরেজি: Mabel's Strange Predicament, অনুবাদ 'মেবলের অদ্ভুত অপ্রীতিকর অবস্থা') হল মেবল নরম্যান্ড পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে চলচ্চিত্রটি প্রযোজনা করেছেন ম্যাক সিনেট এবং চিত্রনাট্য লিখেছেন রিড হস্টিস। এতে প্রধান চরিত্রে অভিনয় করেন মেবল নরম্যান্ড ও চার্লি চ্যাপলিন। এটি প্রথম চলচ্চিত্র যেখানে চ্যাপলিন প্রথমবারের মত দ্য ট্রাম্প চরিত্রে অভিনয় করেন।

কাহিনী সংক্ষেপ
--------------

চলচ্চিত্রের একটি দৃশ্যে মেবল নরম্যান্ড।
দ্য ট্রাম্প চরিত্রে চ্যাপলিন।
একটি হোটেলের লবিতে দ্য ট্রাম্প মদ্যপ হয়ে পড়ে যায়। হোটেলের বেয়াড়া তাকে চেয়ারে বসিয়ে দেয়। সে চেয়ারে বসে থেকে সেখানে আসা মহিলাদের সাথে কপট আচরণ করে। এই মুহূর্তে মেবল তার প্রেমিকের সাথে দেখা করে কুকুর নিয়ে হোটেলে আসে। ট্রাম্প কুকুরের লেজ ধরে টানাটানি করে আবার মেঝেতে পরে যায়। হোটেলের বেয়াড়া তাকে আবার বসিয়ে দেয়। মেবল তার কক্ষে চলে যায়। কিছুক্ষণ পরে ট্রাম্প অপর একজন মহিলার পিছু নিয়ে হোটেলের করিডোরে যায়। সেখানে মেবলের কক্ষের সামনে গিয়ে সেখানে মেবলকে দেখতে পায়। মেবল বল নিতে ঘরের ঘরের পোশাকে বাইরে আসলে তার কুকুর তার দড়ি দিয়ে ভিতর থেকে দরজা আটকে দেয়। মেবল ট্রাম্পকে দেখে অপর একটি কক্ষে ঢুকে যায় এবং খাটের নিচে আশ্রয় নেয়। সেই কক্ষে এক বয়স্ক লোক ছিল। ট্রাম্প মেবলকে না পেয়ে বেড়িয়ে যায়। সেই কক্ষের লোকটির স্ত্রী ঘরে ঢুকে মেবলকে দেখে মেবল ও তার স্বামীকে মারতে শুরু করে ও মেবলকে ঘর থেকে বের করে দেয়। ট্রাম্প মেবলকে দেখে আবার তার দিকে আসলে মেবলের প্রেমিক তাকে দূরে সরিয়ে দেয়।

কুশীলব
------

*মেবল্‌স স্ট্রেঞ্জ প্রেডিকামেন্ট*
* মেবল নরম্যান্ড - মেবল
* চার্লি চ্যাপলিন - দ্য ট্রাম্প
* চেস্টার কঙ্কলিন - স্বামী
* অ্যালিস ডেভেনপোর্ট - স্ত্রী
* হ্যারি ম্যাককয় - মেবলের প্রেমিক
* অ্যাল সেন্ট জন - হোটেলের ব্যবস্থাপক
* বিলি গিলবার্ট - বেল বয়
* হ্যাঙ্ক মান - হোটেলের অতিথি
* হেনরি লেরম্যান - লবিতে হোটেলের অতিথি

আরও দেখুন
---------

* চার্লি চ্যাপলিনের চলচ্চিত্র তালিকা

তথ্যসূত্র
---------

1. 1 2  Walker, Brent E. (২০১৩)। *Mack Sennett's Fun Factory: A History and Filmography of His Studio and His Keystone and Mack Sennett Comedies*। McFarland। পৃষ্ঠা 21; 290। আইএসবিএন 978-0-7864-7711-1।
2. ↑  "CHARLOT A L'HOTEL (MABEL'S STRANGE PREDICAMENT) (1914)"। *ব্রিটিশ বোর্ড অব ফিল্ম ক্লাসিফিকেশন*। সংগ্রহের তারিখ ৭ জানুয়ারি ২০১৮।
3. ↑  "Mabel's Strange Predicament (1914)"। *ব্রিটিশ ফিল্ম ইনস্টিটিউট*। সংগ্রহের তারিখ ৭ জানুয়ারি ২০১৮।

বহিঃসংযোগ
---------


উইকিমিডিয়া কমন্সে **মেবল্‌স স্ট্রেঞ্জ প্রেডিকামেন্ট** সংক্রান্ত মিডিয়া রয়েছে।

* ইন্টারনেট আর্কাইভে *Mabel's Strange Predicament* নামে স্বল্পদৈর্ঘ্য চলচ্চিত্র বিনামূল্যে ডাউনলোডের জন্য অবমুক্ত আছে [*আরও*]
* ইন্টারনেট মুভি ডেটাবেজে *মেবল্‌স স্ট্রেঞ্জ প্রেডিকামেন্ট*  (ইংরেজি)
* টিসিএম চলচ্চিত্র ডেটাবেজে *মেবল্‌স স্ট্রেঞ্জ প্রেডিকামেন্ট*
* রটেন টম্যাটোসে *মেবল্‌স স্ট্রেঞ্জ প্রেডিকামেন্ট* (ইংরেজি)
**তাগরিদ হিকমত** (জন্ম ১৯৪৫) হচ্ছেন জর্ডানের অবসরপ্রাপ্ত একজন বিচারক। ১৯৯৮ সালে বিচারক হিসেবে নিযুক্ত হওয়া তাগরিদ হিকমত ছিলেন জর্ডানের প্রথম মহিলা বিচারক। ২০০৩ থেকে ২০১১ সাল পর্যন্ত তিনি রুয়ান্ডা আন্তর্জাতিক অপরাধ ট্রাইব্যুনালে বিচারক ছিলেন।

কর্মজীবন
--------

হিকমত ১৯৪৫ সালে জারকা-এ জন্মগ্রহণ করেন। তিনি ১৯৬৯ থেকে ১৯৭৩ সালের মধ্যে দামাস্কাস বিশ্ববিদ্যালয়-এ আইন বিষয়ে অধ্যয়ন করেন। ১৯৮২ সালে কোর্টের সামনে ক্লায়েন্ট প্রতিনিধিত্বকারী আইনজীবী হিসেবে তিনি তার কর্মজীবন শুরু করেন। ১৯৯৬ সালে তিনি নাগরিক অধিকার বিভাগের অ্যাটর্নি জেনারেলের সহকারী হন। ১৯৯৮ সালে হিকমত আপিল আদালতের বিচারক নিযুক্ত হন। যা তাকে জর্ডানের প্রথম মহিলা বিচারক করে তোলে। ২০০২ থেকে ২০০৩ সালের মধ্যে তিনি উচ্চতর ফৌজদারি আদালতের বিচারক ছিলেন।

জুন ২০০৩-এ হিকমত ছিলেন জাতিসংঘ সাধারণ পরিষদ কর্তৃক ১৮জন নির্বাচিত বিচারকের একজন যারা রুয়ান্ডা আন্তর্জাতিক অপরাধ ট্রাইব্যুনালে (আইসিটিআর) *অ্যাড লিটেম* নিযুক্ত হয়েছিল। পরের বছরের সেপ্টেম্বরে জাতিসংঘের মহাসচিব কফি আনান, তাকে ট্রাইব্যুনালের একজন অস্থায়ী বিচারক হিসাবে নিযুক্ত করেন। হিকমত ২০১১ পর্যন্ত আইসিটিআর-এ একজন বিচারক ছিলেন, এবং ২০০৯ থেকে ২০১০ পর্যন্ত প্রধান বিচারপতি ছিলেন।

২৬তম অধিবেশন হিকমত জর্ডানের সিনেট সদস্য ছিলেন। হিকমত জর্দানীয় রাজনৈতিক দলগুলোর লোক দেখানো রাজনৈতিক কর্মসূচির জন্য সমালোচনা করেছেন যা শুধুমাত্র তাদের নিজেদের ভোটের জন্যই মহিলাদের লক্ষ্য রাখে। হিকমত জর্ডানে নারীদের রাজনৈতিক অংশগ্রহণে বিভিন্ন চ্যালেঞ্জকে উল্লেখ করেছেন, যার মধ্যে রয়েছে, একটি পিতৃপুরুষ ব্যবস্থা, লিঙ্গ ভূমিকার উপর বাঁধা দৃষ্টিপাত এবং পুরুষদের থেকে অর্থনৈতিক স্বাধীনতার অভাব।

তথ্যসূত্র
---------

1. 1 2  "Taghreed Hikmat"। Jordan Politics। ১১ জুন ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০১৬।
2. 1 2  "Taghreed Hikmat"। Who is she?। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০১৬।
3. 1 2 3  "Hon. Taghreed Hikmet"। International Association of Women Judges। ২৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১৬।
4. ↑  "Election of 18 ad litem judges to the ICTR"। United Nations Mechanism for International Criminal Tribunals। ২৬ জুন ২০০৩। সংগ্রহের তারিখ ৮ মে ২০১৬।
5. ↑  "Four new judges named to join UN war crimes tribunal for Rwanda"। United Nations। ৯ সেপ্টেম্বর ২০০৪। সংগ্রহের তারিখ ৮ মে ২০১৬।
6. ↑  Dana Al Emam (৮ জুন ২০১৫)। "'Overcoming patriarchal mindsets key to ensuring women's participation'"। The Jordan Times। সংগ্রহের তারিখ ৮ মে ২০১৬।
তাজপুর সাগরবেলায় সূর্যাস্ত
**তাজপুর** হল পশ্চিমবঙ্গের পূর্ব মেদিনীপুর জেলার একটি পর্যটন কেন্দ্র। এটি মন্দারমণি ও শঙ্করপুর এর মাঝে অবস্থিত। পর্যটন কেন্দ্রটি বর্তমানে বেশ জনপ্রিয় হয়ে উঠেছে পর্যটন মহলে। পশ্চিমবঙ্গ সরকার তাজপুরে পর্যটনের প্রসার ও একটি সমুদ্র বন্দর নির্মানের পরিকল্পনা নিয়েছে।

ভূগোল
-----

তাজপুর সমুদ্র সমতল থেকে ৩-৮ মিটার উচ্চতায় অবস্থিত। এটি ২১.৮০ উত্তর ও ৮৭.৯০ পূর্বে অবস্থিত।তাজপুর বঙ্গোপসাগর-এর তীরে অবস্থিত।

জনসংখ্যা
--------

২০১১ সালের জনগণনায় এই গ্রামের জনসংখ্যা হয়েছে ৯২০ জন। মোট জনসংখ্যার মধ্যে ৪৭৬ জন পুরুষ ও ৪৪৪ জনা মহিলা। তাজপুরে ০-৬ বছরের শিশুর সংখ্যা ১৩৬ এবং মোট জনসংখ্যার ১৪•৭৮ শতাংশ। এখানে মোট ২০৯ টি পরিবার বসবাস করছে।

পর্যটন
------

তাজপুর মন্দারমণি ও শঙ্করপুর-এর মাঝে বঙ্গোপসাগর-এর তীরে অবস্থিত। এখানে একটি সুন্দর সুমদ্র সৈকত রয়েছে। বিদ্যুতায়নের অসুবিধা সত্বেও এই সমুদ্র সৈকতকে কেন্দ্র করে তাজপুরে পর্যটন গড়ে উঠেছে। বর্তমানে এখানে বেশ কয়েকটি হোটেল গড়ে উঠেছে। এই সৈকতে লাল কাঁকড়া দেখা যায়। তাজপুর দীঘার নিকটবর্তী। এই সমুদ্র সৈকতের সবচেয়ে কাছের স্টেশন হল রামনগর রেলওয়ে স্টেশন। কলকাতা থেকে এর দূরত্ব ১৭৩.৯ কিলোমিটার (১০৮.১ মা) এবং সময় লাগে ৪ ঘণ্টা।

বন্দর
-----

মূল নিবন্ধ: তাজপুর বন্দর
তাজপুরে পশ্চিমবঙ্গ সরকার একটি গভীর সমুদ্র বন্দর গড়ার পরিকল্পনা নিয়েছে কলকাতা বন্দর ও হলদিয়া বন্দর এর নাব্যতা কমে যাওয়ার জন্য।এই বন্দরটি তৈরি করতে প্রথম পর্যায় ₹ ৬,০০০ কোটি (US$ ৭৩৩.৪ মিলিয়ন) টাকা ও দ্বিতীয় পর্যায় ₹১০,০০০ কোটি (US$ ১.২২ বিলিয়ন) টাকা বিনিয়োগ করা হবে।এই প্রকল্পে প্রতক্ষ্য ভাবে ১০,০০০ জনের কর্মসংস্থান হবে বলে অনুমান করা হচ্ছে।এই বন্দরের গভীরতা হবে ১৬ মিটার (৫২ ফু)।

আরও দেখুন
---------

* মন্দারমণি
* দীঘা

তথ্যসূত্র
---------

1. ↑  "তাজপুর ও শঙ্করপুরের মাঝে নয়া বন্দর"। সংগ্রহের তারিখ ২৬-১০-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2. ↑  "tajpur village population in west bengal"। [*স্থায়ীভাবে অকার্যকর সংযোগ*]
3. ↑  "নতুন বন্দরে আগ্রহী রাজ্য"। *প্লাসবাংলা*। সংগ্রহের তারিখ ২৬-১০-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]

| পশ্চিমবঙ্গের সমুদ্র সৈকত |
| --- |
| দক্ষিণ চব্বিশ পরগনা | 
* গঙ্গাসাগর
* ফ্রেজারগঞ্জ
* হেনরী আইল্যান্ড
* বকখালি

 |
| পূর্ব মেদিনীপুর | 
* দীঘা
* মন্দারমণি
* তাজপুর
* শঙ্করপুর
* জুনপুট

 |
পুরোনো আমলের কায়দায় রাস্তার পাশে আয়না ঝুলিয়ে নাপিত দাঁড়ি চাঁছছে। ঢাকা, ২০১০।
**নাপিত** বা **নরসুন্দর** এমন এক শ্রেণীর পেশাজীবি যারা বিভিন্ন ধরনের বা রকম ভাবে মানুষের চুল ছাঁটেন এবং দাড়ি - গোঁফ কামিয়ে থাকেন। সকল নাপিতরাই চুলের সাধারণ ছাঁট দিয়ে থাকেন, তবে যে সব নাপিত সেলুনে চুল ছাঁটেন তারা অনেকেই বিভিন্ন স্টাইলে অথবা ফেন্সি চুলের ছাঁট দিয়ে থাকেন। নাপিতরা যেখানে চুল ছাঁটেন তাকে সাধারণ বার্বার সপ বা হেয়ার সেলুন অথবা শুধু সেলুনও বলা হয়ে থাকে। তবে খুব জরুরি প্রয়োজনে এবং বয়স্কদের চুল দারি কামাতে অনুরোধে অনেক নাপিত বাড়িতে গিয়েও চুল ছেঁটে দেন।

নরসুন্দর বাংলাদেশ ও ভারতের সর্বত্রই বিরাজমান। নরসুন্দর দের সামাজিক অবস্থানও মিশ্র ধরনের। বেশির ক্ষেত্রেই নরসুন্দর সম্প্রদায় ভুক্ত। এটি একটি বংশানুক্রমিক পেশা,কিন্তু সম্প্রতি মুসলমান ও অন্যান্য ধর্মাবলম্বীদেরও নরসুন্দর হতে দেখা যায়।

নরসুন্দরা চুল কাটা, গোফ ও দাঁড়ি কামানোর ক্ষেত্রে আধুনিক ও পুরনো দুই ধরনের যন্ত্রই ব্যবহার করে। শহরের নরসুন্দররা বিশেষ করে আধুনিক যন্ত্র ব্যবহার করে।

নরসুন্দররা সব ধরনের লোকদেরই কাজ করে কিন্তু ধনীদের জন্য আলাদা নরসুন্দর আছেন যারা শহরের অনেক ভাল সেলুনগুলোতে থাকেন। সাধারণত মেয়েদের জন্য আলাদা নরসুন্দর থাকে। মেয়েদের নরসুন্দরও মেয়ে হয় এবং তারা সাধারণত পার্লারে তাদের চুল কাটে।
সাধারণত এই সম্প্রদায় ভুক্ত গোষ্ঠীর পদবি প্রামানিক,পরামানিক,দাস,শীল, সরকার,ইত্যাদি হয়ে থাকে।

বহিঃসংযোগ
---------


উইকিমিডিয়া কমন্সে **নাপিত** সংক্রান্ত মিডিয়া রয়েছে।

* oojufink - cyber barber etchings
* *Barba*: entry in William Smith's *Dictionary of Greek and Roman Antiquities*
* History of the barber's trade
* NVQ Hairdressing
* 30 Days in a Chinese Barber Shop  ওয়েব্যাক মেশিনে আর্কাইভকৃত ১৪ জানুয়ারি ২০০৯ তারিখে
* French Hairdressing Coiffure à domicile à Toulouse
* Complete guide to *Thinning Shears* from how to use and where to buy.[*স্থায়ীভাবে অকার্যকর সংযোগ*]

তথ্যসূত্র
---------
**শরৎচন্দ্র রায়চৌধুরী** (১২ অক্টোবর, ১৮৩৯ - ১৪ নভেম্বর, ১৯৩০) একজন বাঙালী ব্রিটিশ বিরোধী স্বাধীনতা আন্দোলনকারী ও রাজনৈতিক নেতা।

প্রারম্ভিক জীবন
---------------

শরৎচন্দ্র রায়চৌধুরী ব্রিটিশ ভারতে অধুনা বাংলাদেশের ফরিদপুর জেলার নিশ্চিন্তপুরে জন্মগ্রহণ করেন। পিতার নাম রামকানাই রায়চৌধুরী। আইন পরীক্ষায় উত্তীর্ণ হয়ে শরৎচন্দ্র প্রথমে আইন ব্যবসায় মনোনিবেশ করেন, এরপরে ব্রাহ্মনেতা কেশবচন্দ্র সেনের প্রভাবে ব্রাহ্মধর্মের প্রতি আকৃষ্ট হয়ে সমাজসেবামূলক কাজে যোগ দেন।

স্বাধীনতা আন্দোলন
-----------------

স্বাধীনতা সংগ্রামের প্রতি গভীর আকর্ষণ থেকে তিনি পিপলস পার্টি ও পরে ১৮৮৫ সালে ভারতীয় জাতীয় কংগ্রেসের সদস্য হন। কাজের সূত্রে ঘনিষ্ঠ হন জাতীয়তাবাদী ব্যক্তিত্ব অশ্বিনীকুমার দত্ত এবং অম্বিকাচরণ মজুমদার এর সাথে। ১৯০৫ খ্রিষ্টাব্দের বঙ্গভঙ্গ আন্দোলনে যোগদান করেছিলেন। প্রবীন ও বৃদ্ধ বয়েসেও অসহযোগ আন্দোলনে যোগ দেন এবং ১৯২১ সালে ৮২ বছর বয়েসে কারাবরণ করেন। ফরিদপুর জেলা কংগ্রেসের সভাপতি হয়েছিলেন তিনি।

মৃত্যু
------

১৪ নভেম্বর, ১৯৩০ সালে মারা যান শরৎচন্দ্র রায়চৌধুরী।

তথ্যসূত্র
---------

1. 1 2  দ্বিতীয় খণ্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩২৩।
**শলুয়া ডিগ্রি কলেজ** বাংলাদেশের রাজশাহী জেলার চারঘাট উপজেলায় অবস্থিত একটি শিক্ষাপ্রতিষ্ঠান।

ইতিহাস
------

কলেজটি গণপ্রজাতন্ত্রী বাংলাদেশ সরকারের উপ-সচিব মোঃ মাহবুব আলম এর উদ্যোগে শাহ মোঃ শামসুজ্জোহ-র সভাপতিত্বে সাংগঠনিক সভার সিধান্ত মতে প্রতিষ্ঠাতা সভাপতি শলুয়া ইউনিয়ন পরিষদের চেয়ারম্যান মোঃ আবু সাঈদ চাঁদ বর্তমানে উপজেলা চেয়ারম্যান, চারঘাট উপজেলা পরিষদ, রাজশাহী এবং অত্র এলাকার গণ্যমান্য ব্যক্তিবর্গসহ সকল শ্রেণীর জনসাধারণের সার্বিক সহযোগিতায় প্রতিষ্ঠিত হয়। পরবর্তীতে ডাঃ মোঃ আলাউদ্দিন-সভাপতি গভর্নিং বডি শলুয়া কলেজ ও তৎকালীন সরকারের মাননীয় প্রতিমন্ত্রী-পানি সম্পদ মন্ত্রণালয় এর সহায়তায় কলেজটি ১৯৯৮ সালের শুরুতেই এম.পি.ও ভুক্ত ও একই বছরে স্নাতক (পাস) পর্যায়ে উন্নীত ও এম.পি.ও লাভ করে।[]

শলুয়া ডিগ্রি কলেজ এর প্রশাসনিক ভবন

অবস্থান
-------

কলেজটি মফস্বল এলাকায় প্রতিষ্ঠিত। একটি লেক ও শলুয়া ইউনিয়ন পরিষদের পাশে দৌলতপুর মৌজায় শলুয়ার প্রাণকেন্দ্রে অবস্থিত যা রাজশাহী জেলার চারঘাট থানাধীন।

অবকাঠামো
--------

কলেজটির মোট ২ টি ভবন রয়েছে। যার একটি দোতলা এবং আরেকটি ১ তলা বিশিষ্ট। ২ তলা বিশিষ্ট ভবনটি প্রশাসনিক ভবন এবং শ্রেণীকক্ষ হিসিবে ব্যবহৃত হয়। কলেজের সামনে একটি লেক আছে।

কোর্স সমূহ
----------

এখানে উচ্চ মাধ্যমিক, ডিগ্রি পাশ এবং স্নাতক পড়াশোনার ব্যবস্থা আছে।

আরো দেখুন
---------

* রাজশাহী বিশ্ববিদ্যালয়
* রাজশাহী কলেজ
* পুঠিয়া রাজবাড়ী

তথ্যসূত্র
---------

1. ↑  "কলেজের তালিকা - ০২ নং শলুয়া ইউনিয়ন"। *০২ নং শলুয়া ইউনিয়ন তথ্য বাতায়ন*। মন্ত্রিপরিষদ বিভাগ, এটুআই, বিসিসি ও বেসিস। [*স্থায়ীভাবে অকার্যকর সংযোগ*]
**যত দূর মনে পড়ে** (ইংরেজি ভাষায় Jata Dur mone Pore - Rajnaitik Atmakathan) ভারতের রাজনীতিবিদ এবং পশ্চিমবঙ্গের মুখ্যমন্ত্রী জ্যোতি বসু লিখিত আত্মজীবনীমূলক মুদ্রিত গ্রন্থ। অনুশিরোনামসহ গ্রন্থটির পূর্ণ শিরোনাম *যত দূর মনে পড়ে - রাজনৈতিক আত্মকথন*। কলকাতার ন্যাশনাল বুক এজেন্সি প্রাইভেট লিমিটেড, ১২ বঙ্কিম চাটার্জি স্ট্রীট, কলকাতা ৭০০০৭৩ এর প্রকাশক। ১৯৯৮ খ্রিস্টাব্দের জানুযারী মাসে গ্রন্থটি প্রখম প্রকাশিত হয়। প্রথম প্রকাশের সময় এটি ছিল শক্ত-বাঁধাই। প্রথম পেপারব্যাক সংস্করণ প্রকাশিত হয় ১৯৯৮ খ্রিস্টাব্দের এপ্রিল মাসে। গ্রন্থটি জনপ্রিয়তা লাভ করে। এই সংস্করণের ষষ্ঠ মুদ্রণ প্রকাশিত হয় ২০০৬ খ্রিস্টাব্দের অক্টোবর মাসে। গ্রন্থটির পরিমার্জিত ও কিছুটা পরিবর্ধিত দ্বিতীয় সংস্করণ প্রকাশিত হয় ২০০৬ খ্রিস্টাব্দের আগস্ট মাসে। এর পরবর্তী মুদ্রণ (ধারাবাহিক হিসেবে ৮ম মুদ্রণ) প্রকাশিত হয় ২০০৭-এর আগস্টে। গ্রন্থটির প্রচ্ছদ এঁকেছেন মনীষ দেব।

বিষয়বস্তু
----------

৫৭২ পৃষ্ঠার এ গ্রন্থের মূল্য রাখা হয় ১২০ টাকা। গ্রন্থটিতে কোন সূচীপত্র নেই, শুরুতে একটি ক্ষুদ্র ভূমিকা আছে। এ ছাড়া বিভিন্ন স্থানে কিছু ঐতিহাসিক ছবি (ফটো) সংযোজন করা হয়েছে। গ্রন্থে কোন পর্ব বিভজান না-থাকলেও বিভিন্ন অংশের বা পরিচ্ছেদের বিষয়নাম দেয়া হয়েছে। যেমন প্রথমেই সূচনাংশের পরে আছে 'ছেলেবেলা'। এরপর 'বিলেতে', 'লন্ডন মজলিশ', 'দেশে ফিরলাম', 'শ্রমিক সংগঠনে', 'আইনসভায়', 'ছেচল্লিশের দাঙ্গা','তেভাগা', 'দেশভাগ, স্বাধীনতা' ইত্যাদি। গ্রন্থটি শেষ হয়েছে 'ষোড়শ কংগ্রেস' শিনোরামের পরিচ্ছেদ দিয়ে যাতে ১৯৯৮ খ্রিস্টাব্দে কলকাতায় অনুষ্ঠিত ভারতীয় কমিউনিস্ট পার্টির ১৬শ কংগ্রেসের ওপর আলোকপাত করা হয়েছে।

এ গ্রন্থে তাঁর জীবনের শেষ ১৩ বৎসরের কোন বিবরণী পাওয়া যাবে না। ২০০০ খ্রিস্টাব্দে তিনি স্বাস্থ্যগত কারণে পশ্চিমবঙ্গের মুখ্যমন্ত্রীর দায়িত্বভার পরিত্যাগ করেন। এই অবসরকালীন সময়ের ধারাচিত্রও এ গ্রন্থে পাওয়ার অবকাশ নেই। গ্রন্থটি স্বাধীনতাউত্তর ভারতের রাজনীতির একটি প্রামাণ্য দলিল যদিও এতে স্বাভাবিকভাবেই লেখকের নিজস্ব দৃষ্টিভঙ্গী ও মতামত প্রতিফলিত হয়েছে।

তথ্যসূত্র
---------
**যজ্ঞ দত্ত শর্মা** (হিন্দি: यज्ञ दत्त शर्मा, ১৯৩৬ - ২০ মে ২০১৬) ছিলেন ভারতের মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৬৭ সালে স্বতন্ত্র প্রার্থী হিসাবে প্রথমবার মধ্যপ্রদেশ বিধানসভায় ইন্দোর-৪ আসনের প্রতিনিধিত্ব করেন,  ১৯৭৭ সালে ইন্দোর-২  ভারতীয় জাতীয় কংগ্রেস থেকে। তিনি আবার ১৯৮০ সালে ইন্দোর-৪ এর প্রতিনিধিত্ব করেন। 

১৯৮০-এর দশকের গোড়ার দিকে তিনি রাজ্যের নিম্নকক্ষের স্পিকার হন, কিন্তু তাঁর নির্বাচনী এলাকায় অবৈধ জমি অধিগ্রহণের প্রমাণিত অভিযোগে তাঁকে তাঁর স্পিকার-শিপ থেকে পদত্যাগ করতে হয়েছিল। তিনি ১৯ জুলাই ১৯৮৩ তারিখে পদত্যাগ করেন; তখন মুখ্যমন্ত্রী ছিলেন অর্জুন সিং।

তথ্যসূত্র
---------

1. ↑  "General Elections of MP 1967" (পিডিএফ)। Election Commission Of India। ২০০৪।
2. ↑  "General Elections of MP 1977" (পিডিএফ)। Election Commission Of India। ২০০৪।
3. ↑  "General Elections of MP 1980" (পিডিএফ)। Election Commission Of India। ২০০৪।
4. ↑  N. S. Gehlot (১৯৮৫)। *Office of the speaker in India*। Deep & Deep Publications। পৃষ্ঠা 107। সংগ্রহের তারিখ ১৩ জুলাই ২০১২।
5. ↑  N. S. Gehlot (১৯৮৫)। *Office of the speaker in India*। Deep & Deep Publications। পৃষ্ঠা 164। সংগ্রহের তারিখ ১৩ জুলাই ২০১২।
6. ↑  "Former MP assembly speaker Yagya Datt Sharma dead"। *The Times of India*। ২০ মে ২০১৬। সংগ্রহের তারিখ ২৩ মে ২০১৬।

বহিঃসংযোগ
---------

টেমপ্লেট:Speakers of Madhya Pradesh